《竹溪直院盛称起予草堂诗之善暇日览之多有可》
宋代·刘克庄

夜境沉沉寂，高城忽四更。
山收霾净尽，月吐魄初生。
已过三通鼓，犹残二尺檠。
始疑千嶂合，徐觉半窗明。
愿兔空留照，荒鸡太少情。
应须烦玉斧，缺处更修成。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。